Mai horas da ‘yan wasan Super Eagles ya mika tsare-tsarensa na halartar gasar cin kofin duniya na shekarar badi - Freedom Radio Kano
Freedom Radio KanoSports NewsMai horas da ‘yan wasan Super Eagles ya mika tsare-tsarensa na halartar gasar cin kofin duniya na shekarar badi
Mai horas da ‘yan wasan Super Eagles Gernot Rohr, ya mikawa hukumar kwallon kafa ta kasa NFF tsare-tsarensa na halartar gasar cin kofin duniya wanda za a yi a kasar Rasha a badi.
Shugaban kwamitin kwararru na hukumar ta NFF Alhaji Ahmed Yusuf Fresh ya tabbatar da cewa Bajamushen ya mika irin tsare-tsarensa kan gasar da za’a yi a kasar Rasha.
Yusuf Ahmed Fresh ya ce, cikin tsare-tsaren da kocin na Super Eagles ya gabatar sun hada da: kasa da kuma garin da ‘yan wasan na Super Eagles zasu yi sansani kafin tafiyar su kasar ta Rasha da kuma adadin wasannin sada zumunci da zasu yi.
A watan jiya ne dai Super Eagles ta samu tikitin halartar gasar ta cin kofin duniya wanda za’a yi a kasar Rasha a badi bayan da ta kammala dukkannin wasannin ta 6 a rukunin ‘ B ’ wanda ke kunshe da kasashen Kamaru da Aljeriya da kuma Zambia ba tare da an samu galaba a kanta ba.